CELEX: 32020D1168
Language: lt
Date: 2020-08-06 00:00:00
Title: Komisijos įgyvendinimo sprendimas (ES) 2020/1168 2020 m. rugpjūčio 6 d. kuriuo dėl keleivinių automobilių, kurie gali būti varomi tam tikrais alternatyviaisiais degalais, našiojo išorės apšvietimo, kuriam naudojami šviesos diodai, iš dalies keičiamas Įgyvendinimo sprendimas (ES) 2016/587 (Tekstas svarbus EEE)

7.8.2020   
               
               
                  LT
               
               
                  Europos Sąjungos oficialusis leidinys
               
               
                  L 258/27
               
            
         KOMISIJOS ĮGYVENDINIMO SPRENDIMAS (ES) 2020/1168
         2020 m. rugpjūčio 6 d.
         kuriuo dėl keleivinių automobilių, kurie gali būti varomi tam tikrais alternatyviaisiais degalais, našiojo išorės apšvietimo, kuriam naudojami šviesos diodai, iš dalies keičiamas Įgyvendinimo sprendimas (ES) 2016/587
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2019 m. balandžio 17 d. Europos Parlamento ir Tarybos reglamentą (ES) 2019/631, kuriuo nustatomos naujų lengvųjų automobilių ir naujų lengvųjų komercinių transporto priemonių išmetamo CO2 normos, ir kuriuo panaikinami reglamentai (EB) Nr. 443/2009 ir (ES) Nr. 510/2011 (1), ypač į jo 11 straipsnio 4 dalį,
         kadangi:
         
                     (1)
                  
                  
                     2019 m. lapkričio 19 d. gamintojai „FCA Italy S.p.A“, „Jaguar Land Rover LTD“, „OPEL Automobile GmbH-PSA“, „Automobiles Citroen“, „Automobiles Peugeot“, „PSA Automobiles SA“, „Renault“, „Škoda Auto a.s“ ir „Ford-Werke GmbH“ (toliau – prašytojai) pateikė jungtinį prašymą pagal Komisijos įgyvendinimo reglamento (ES) Nr. 725/2011 (2) 12a straipsnį iš dalies pakeisti Komisijos įgyvendinimo sprendimą (ES) 2016/587 (3) taip, tuo sprendimu suteiktas našiojo išorės apšvietimo, kuriam naudojami šviesos diodai (LED), pripažinimas kaip naujoviškos technologijos apimtų ir keleivinių automobilių, kurie gali būti varomi tam tikrais alternatyviaisiais degalais, apšvietimą;
                  
               
                     (2)
                  
                  
                     konkrečiai prašytojai paprašė, kad Įgyvendinimo sprendimas (ES) 2016/587 būtų taikomas našiajam transporto priemonių LED išorės apšvietimui, įrengtam keleiviniuose automobiliuose, kurie gali būti varomi suskystintomis naftos dujomis (SND), suslėgtomis gamtinėmis dujomis (SGD) arba etanoliu (E85), ir kad atitinkamai būtų pakoreguoti tam tikri išmetamo CO2 kiekio sumažėjimo nustatymo metodikos elementai;
                  
               
                     (3)
                  
                  
                     Komisija įvertino prašymą pagal Reglamento (ES) 2019/631 11 straipsnį, Įgyvendinimo reglamentą (ES) Nr. 725/2011 ir paraiškų pripažinti naujoviškas technologijas pagal Europos Parlamento ir Tarybos reglamentą (EB) Nr. 443/2009 (4) ir Europos Parlamento ir Tarybos reglamentą (ES) Nr. 510/2011 (5) rengimo technines gaires (2018 m. liepos mėn. redakcija) (6);
                  
               
                     (4)
                  
                  
                     atsižvelgiant į tai, kad naujuose keleiviniuose automobiliuose SND ir SGD naudojamos vis dažniau, tikslinga paaiškinti, kad į išmetamo CO2 kiekio sumažėjimą dėl našiojo LED išorės apšvietimo naudojimo transporto priemonėse, kurios gali būti varomos tokiais degalais, turėtų būti atsižvelgiama kaip į CO2 kiekio sumažėjimą, siejamą su naujoviška technologija;
                  
               
                     (5)
                  
                  
                     dėl SND ir SGD varomų automobilių pripažįstama, kad Įgyvendinimo sprendimo (ES) 2016/587 priede nustatyta bandymo metodika, ją papildžius tam tikrais konkretiems degalams taikomais koeficientais, yra tinkama nustatyti, kiek dėl LED apšvietimo šiais degalais varomuose keleiviniuose automobiliuose sumažėja išmetamo CO2 kiekis;
                  
               
                     (6)
                  
                  
                     kalbant apie etanolį (E85), dėl ribotų galimybių jo įsigyti visoje Sąjungos rinkoje išmetamo CO2 kiekio sumažėjimo nustatymo metodikoje šie degalai neturėtų būti atskirti nuo benzino;
                  
               
                     (7)
                  
                  
                     todėl Įgyvendinimo sprendimas (ES) 2016/587 turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Įgyvendinimo sprendimas (ES) 2016/587 iš dalies keičiamas taip:
            
                        1)
                     
                     
                        2 straipsnio 1 dalis iš dalies keičiama taip:
                        
                                    a)
                                 
                                 
                                    įvadinis sakinys pakeičiamas taip:
                                    
                                       „1.   Gamintojas gali prašyti patvirtinti išmetamo CO2 kiekio sumažėjimą dėl vienos ar kelių rūšių LED išorės apšvietimo, skirto naudoti vidaus degimo varikliu varomose M1 klasės transporto priemonėse arba Jungtinių Tautų Europos ekonomikos komisijos taisyklės Nr. 101 8 priedo 5.3.2 skirsnio 3 punktą atitinkančiose iš vidaus įkraunamose hibridinėse elektra varomose M1 klasės transporto priemonėse (NOVC-HEV), įskaitant tas, kurios gali būti varomos ne tik benzinu ar dyzelinu, bet ir suskystintomis naftos dujomis (SND), suslėgtomis gamtinėmis dujomis (SGD) arba E85, arba šių degalų deriniu, kai tokį apšvietimą sudaro vienas ar keli šių rūšių LED žibintai:“;
                                    
                                 
                              
                                    b)
                                 
                                 
                                    antroje pastraipoje nuoroda į 9 straipsnio 1 dalį pakeičiama nuoroda į 9 straipsnio 1 dalies a punktą;
                                 
                              
                  
                        2)
                     
                     
                        3 straipsnis papildomas 3 ir 4 dalimis:
                        
                           „3.   Jeigu našusis transporto priemonės išorės LED apšvietimas įdiegtas dviejų rūšių arba mišriais degalais varomoje transporto priemonėje, patvirtinimo institucija išmetamo CO2 kiekio sumažėjimą registruoja taip:
                           
                                       a)
                                    
                                    
                                       dviejų rūšių degalais varomų transporto priemonių, kuriose naudojamas benzinas ir dujiniai degalai, atveju naudojama SND arba SGD priskirta išmetamo CO2 kiekio sumažėjimo vertė;
                                    
                                 
                                       b)
                                    
                                    
                                       mišriais degalais varomų transporto priemonių, kuriose naudojamas benzinas ir etanolis (E85), atveju naudojama benzinui priskirta išmetamo CO2 kiekio sumažėjimo vertė.
                                    
                                 
                        
                           4.   Į patvirtintą išmetamo CO2 kiekio sumažėjimą, užregistruotą naudojant ekologinės naujovės kodą 19, gali būti atsižvelgiama skaičiuojant gamintojų vidutinį savitąjį išmetamo CO2 kiekį tik iki 2020 m. gruodžio 31 d.“
                        
                     
                  
                        3)
                     
                     
                        Priedas iš dalies keičiamas taip:
                        
                                    a)
                                 
                                 
                                    2 punktas iš dalies keičiamas taip:
                                    
                                                i)
                                             
                                             
                                                įrašas „CF“ pakeičiamas taip:
                                                „CF – perskaičiavimo koeficientas, nurodytas 3 lentelėje“.
                                             
                                          
                                                ii)
                                             
                                             
                                                įrašas „VPe“ pakeičiamas taip:
                                                „VPe – efektyviosios energijos sąnaudos, nurodytos 2 lentelėje.“;
                                             
                                          
                              
                                    b)
                                 
                                 
                                    6 punkte įrašas „VPe“, įskaitant 2 lentelę, ir įrašas „CF“, įskaitant 3 lentelę, pakeičiami taip:
                                    „VPe: efektyviosios energijos sąnaudos, nustatytos 2 lentelėje;
                                    
                                       2 lentelė
                                    
                                    
                                       Efektyviosios energijos sąnaudos
                                    
                                    
                                                Variklio tipas
                                             
                                             
                                                Efektyviosios energijos sąnaudos (Vpe) [l/kWh]
                                             
                                          
                                                Benzininis/E85
                                             
                                             
                                                0,264
                                             
                                          
                                                Benzininis/E85 turbininis
                                             
                                             
                                                0,280
                                             
                                          
                                                Dyzelinis
                                             
                                             
                                                0,220
                                             
                                          
                                                SND
                                             
                                             
                                                0,342
                                             
                                          
                                                SND turbininis
                                             
                                             
                                                0,363
                                             
                                          
                                                 
                                             
                                             
                                                Efektyviosios energijos sąnaudos (Vpe) [m3/kWh]
                                             
                                          
                                                SGD (G20)
                                             
                                             
                                                0,259
                                             
                                          
                                                SGD (G20) turbininis
                                             
                                             
                                                0,275
                                             
                                          CF – perskaičiavimo koeficientas, nurodytas 3 lentelėje.
                                    
                                       3 lentelė
                                    
                                    
                                       Degalų perskaičiavimo koeficientas (CF)
                                    
                                    
                                                Degalų rūšis
                                             
                                             
                                                Perskaičiavimo koeficientas (CF) [gCO2/l]
                                             
                                          
                                                Benzinas/E85
                                             
                                             
                                                2 330 
                                             
                                          
                                                Dyzelinas
                                             
                                             
                                                2 640 
                                             
                                          
                                                SND
                                             
                                             
                                                1 629 
                                             
                                          
                                                 
                                             
                                             
                                                Perskaičiavimo koeficientas (CF) [gCO2/m3]
                                             
                                          
                                                SGD (G20)
                                             
                                             
                                                1 795 “.
                                             
                                          
                              
                  
         
            2 straipsnis
            Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Priimta Briuselyje 2020 m. rugpjūčio 6 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 111, 2019 4 25, p. 13.
         
            (2)  2011 m. liepos 25 d. Komisijos įgyvendinimo reglamentas (ES) Nr. 725/2011, kuriuo pagal Europos Parlamento ir Tarybos reglamentą (EB) Nr. 443/2009 nustatoma keleivinių automobilių išmetamo CO2 kiekio mažinimo naujoviškų technologijų pripažinimo ir patvirtinimo sistema (OL L 194, 2011 7 26, p. 19).
         
            (3)  2016 m. balandžio 14 d. Komisijos įgyvendinimo sprendimas (ES) 2016/587 dėl našiojo išorės apšvietimo, kuriam naudojami šviesos diodai, technologijos patvirtinimo kaip naujoviškos keleivinių automobilių išmetamo CO2 kiekio mažinimo technologijos pagal Europos Parlamento ir Tarybos reglamentą (EB) Nr. 443/2009 (OL L 101, 2016 4 16, p. 17).
         
            (4)  2009 m. balandžio 23 d. Europos Parlamento ir Tarybos reglamentas (EB) Nr. 443/2009, nustatantis naujų keleivinių automobilių išmetamų teršalų normas pagal Bendrijos integruotą principą mažinti lengvųjų transporto priemonių išmetamo CO2 kiekį (OL L 140, 2009 6 5, p. 1).
         
            (5)  2011 m. gegužės 11 d. Europos Parlamento ir Tarybos reglamentas (ES) Nr. 510/2011, kuriuo nustatomos naujų lengvųjų komercinių transporto priemonių išmetamų teršalų normos pagal Sąjungos integruotą principą mažinti lengvųjų transporto priemonių išmetamo CO2 kiekį (OL L 145, 2011 5 31, p. 1).
         
            (6)  https://circabc.europa.eu/sd/a/a19b42c8-8e87-4b24-a78b-9b70760f82a9/July%202018%20Technical%20Guidelines.pdf